Τα ξύλινα έπιπλα, που διακοσμούν και δίνουν την αίσθηση υψηλής αισθητικής στον χώρο μας, χρειάζονται προσοχή και φροντίδα. Οι έμπειροι ξυλουργοί μας, ανέφεραν 5 εργασίες που πραγματοποιούν στην επισκευή και συντήρηση επίπλου, ώστε να τους χαρίσουν την χαμένη τους αίγλη:
Καλό & Σωστό τρίψιμο του ξύλου: Ειδικά σε περιπτώσεις όπου τα έπιπλα είναι παλιά και πρέπει να γίνεται μεταποίηση, χρειάζεται καλό τρίψιμο με γυαλόχαρτο και έπειτα καθάρισμα ώστε να απομακρυνθούν τα υπολείμματα σκόνης. Οι εξειδικευμένοι ξυλουργοί διαθέτουν τριβείο και η εργασία μπορεί να γίνει στην εντέλεια με το αποτέλεσμα να είναι απόλυτα λείο.​​​
Βάψιμο με το σωστό εργαλείο: Συνήθως στα ξύλινα έπιπλα, χρησιμοποιούνται εργαλεία όπως πινέλο, βούρτσα και σπρέι. Η βούρτσα προσφέρει ματ αποτέλεσμα και το πινέλο γυαλιστερό. Το σπρέι χρειάζεται επαγγελματικό χειρισμό ώστε να μην κυλήσει το χρώμα.
Βάψιμο με βερνίκι νερού:Το βερνίκι νερού, χρησιμοποιείται συχνά τα τελευταία χρόνια στο βάψιμο των ξύλινων επίπλων διότι αποτελεί οικολογικό υλικό και δεν έχει έντονη μυρωδιά. Επίσης, δίνει ένα φυσικό αποτέλεσμα στο χρώμα του ξύλου.
Λουστράρισμα επίπλων: Είναι το φρεσκάρισμα των επίπλων που έχουν φθαρεί με το πέρασμα του χρόνου και αποτελεί σημαντική εργασία στη συντήρηση επίπλου. Το λουστράρισμα περιλαμβάνει τρίψιμο και λείανση της επιφάνειας των επίπλων του σπιτιού και έπειτα βάψιμο με την απόχρωση που επιθυμείς.
Αναπαλαίωση επίπλων: Τα παλιά έπιπλα, για να διατηρήσουν την αίγλη που συνοδεύει το στοιχείο του παλιού, χρειάζονται συντήρηση. Ένας έμπειρος επιπλοποιός, μπορεί να αναλάβει να το τρίψιμο του επίπλου και την επισκευή καναπέ που χρειάζεσαι, καθώς απαιτεί χρόνο και παίδεμα εάν θέλεις να έχεις ένα τέλειο αποτέλεσμα.